section_heading: Hrvati u Golubincima
paragraph_text: Kao vid pritiska, u selo se smjestilo mnoštvo Srba koji su napustili Hrvatsku, u jednom trenutku njih 2500. Srpski izbjeglice su išli od jedne do druge kuće golubinačkih Hrvata, obilježavajući kuće i izbacujući stanare. Grabež je išla do te mjere da je i rkt. župni ured bio obilježen kao "zauzet", a Srbi, koji su se evakuirali organizirano iz Hrvatske, su se tukli međusobno za "bolje" kuće.